Allan Puur

Allan Puur (sündinud 31. juulil 1963 Tallinnas) on eesti rahvastikuteadlane. Ta lõpetas 1981. aastal Tallinna 2. Keskkooli. 1986. aastal lõpetas Tartu Ülikooli majandusteaduskonnas majandusküberneetika eriala kiitusega. 2000. aastal kaitses Tallinna Pedagoogikaülikoolis doktorikraadi demograafia erialal väitekirjaga "Rahvastiku majandustegevus Eestis" (juhendaja Kalev Katus). Ta on täiendanud end aastatel 1990–1991 Soome Rahvastikuinstituudis (külalisteadur), 1992. aastal Stockholmi Ülikooli demograafiakeskuses ja 1993. aastal Michigani Ülikooli rahvastiku-uuringute keskuses. Aastatel 1986–1998 töötas Eesti Kõrgkoolidevahelise Demouuringute Keskuse teadurina. Aastatel 1998–2004 Tallinna Pedagoogikaülikooli Eesti Demograafia Instituudi (EDI) vanemteadur, 2005–2015 Tallinna Ülikooli Eesti Demograafia Instituudi juhtivteadur, 2008–2009 ka EDI direktori kohusetäitja, 2015. aastast Tallinna Ülikooli Ühiskonnateaduste Instituudi Eesti demograafia keskuse juhtivteadur, 2017. aastast ka professor. Ta on uurinud Eesti rahvastiku majandustegevust, sündimuskäitumist, pereloomet ja rahvastikuvananemist, samuti tegelenud andmekorralduse metodoloogia, andmeallikate ja andmekvaliteedi küsimustega. Ta on Euroopa Demograafia Assotsiatsiooni liige 1989. aastast. 2015. aastast Statistikanõukogu liige. Labour force participation trends in the Baltic states 1959–1989, Estonian Interuniversitary Population Research Centre, 1993 Emergence of unemployment: Evidence from Estonia 1989–1995, Trames 1 (3), 1997 Rahvastiku ühtlusarvutatud sündmus- ja loendusstatistika. Harjumaa-Võrumaa (kaasautor). Tallinn, 1996–2005 (sari) Rahvastikuvananemine Eestis. Tallinn, 1999 The development of national minorities in Estonia (kaasautor). The demographic characteristics of national minorities in Europe. Strasbourg, 1999 Economic Activity in Transition: Population of Foreign-Origin in Estonia in the 1990s, Trames 4 (3), 2000 Rahvastikuvananemine Eestis (kaasautor). Tallinn, 2001 Eesti põlvkondlik rahvastikuareng (kaasautor). Tallinn, 2002 Immigrant population in Estonia (kaasautor). The demographic characteristics of immigrant populations. Strasbourg, 2002 Unity and diversity of population development: Baltic and South-Caucasian regions (toimetaja). Tallinn, 2003 Population ageing and socio-economic status of older persons in Estonia (kaasautor). Geneva, 2003 Eesti rahvastikuarengu raamat (koostaja). Tallinn, 2006. 2000 Eesti Vabariigi teaduspreemia sotsiaalteaduste alal koos Kalev Katuse, Luule Sakkeuse ja Asta Põldmaga monograafia "Rahvastikuvananemine Eestis" eest 2019 Eesti Vabariigi teaduspreemia sotsiaalteaduste alal tööde tsükli "Eesti rahvastikuareng maakeskses ja võrdlevas vaates" eest 2019 Tallinna Ülikooli teenetemärk Eesti teaduse biograafiline leksikon, 3. köide "Tartu Ülikooli lõpetajate tähestikuline nimekiri". Originaali arhiivikoopia seisuga 4. märts 2016. Vaadatud 31. detsembril 2015. Eesti Teadusinfosüsteem. Allan Puur ERR, Merilin Pärli | (11. august 2023). "Pere Sihtkapital küsis uuringu jaoks TÜ nimel tuhandete naiste andmeid". ERR. Vaadatud 13. augustil 2023. "Eesti Teaduste Akadeemia (14.02.2019). Määrati riigi teaduspreemiad 2019". Originaali arhiivikoopia seisuga 14.02.2019. Vaadatud 14.02.2019. Käesolevas artiklis on kasutatud "Eesti teaduse biograafilise leksikoni" materjale.